TAAL- én Boekedag, 14 Augustus | My klaskamer - idees en gedagtes uit 'n juffrou se pen
Madibadag	dubbelklanke	TAAL- én Boekedag, 14 Augustus	Augustus 5, 2010	Juffer	afrikaans	afrikaans, boeke, Boekedag, lees, onderrig, onderrigmedium, onderrigtaal, taal, taaldag	6 Kommentaar	Die 14de is Koop-‘n-boek-dag. Doen asseblief iets om ‘n liefde vir lees en vir tale aan te moedig.
Hou ‘n leesuur. Laat almal toe om ‘n kussing of kombers te bring en lees die kleingoed se gunstelingboeke voor…of
kry iemand uit die gemeenskap om die boeke te lees.
Laat die kleingoed kreatiewe stories skryf en bind dit in groot boeke. Maak ‘n paar afskrifte, versier met kleurvolle kinderkuns en skenk dit aan gemeenskapsentrums (wagkamers, ouetehuise…). Tydskrifte is mos tog te vervelig!😉
Laat die kleingoed ekstra oulike stories skryf, versier die blaaie en plak dit in die gang op sodat ander maats dit in die verbygang kan lees.
Vra die opvoeders om stories te skryf en bind dit in ‘n klein boekie (‘n A4-vel voor en agter , wat in ‘n A5-grootte gevou word is voldoende).
Vra die Intersen personeel om vir die kleintjies te lees en die Grondslagfasepersoneel om vir die ouer kinders te lees. Die groottes verlang mos na die juffrouens en die kleintjies sal “groot” en “belangrik” voel as meneer so-en-so vir hulle kom lees.
Kies ‘n tema per klas, skryf kreatiewe stories daaroor, versier die klas volgens die tema en trek daarvolgens aan. Kies een storie per klas om vir die ander klasse voor te lees. Volg dan die Vrydag, die 13de, ‘n leesprogram waar die klasse vir mekaar lees – binne die graad of fase. Die “gehoor” luister na ‘n leser terwyl die hele klasse op die verhoog is vir ondersteuning.
Hou ‘n muntlegging vir nuwe biblioteekboeke…of
verkoop Milo by die leesuur.
Besoek ‘n literêre instelling soos die Taalmuseum.
Kry ‘n spreker soos ‘n skrywer van kinderboeke om te gesels oor die lekkerte van lees.
Aug 05, 2010 @ 17:36:40	Die 14de is ook ons Taaldag…in die “ou-ou” dae [toe ek op laerskool was] het ons dit “gevier”. Dis die dag waarop ons Taal amptelik “tot stand” gekom het. 14 Aug 1875
Aug 05, 2010 @ 20:48:06	😉 Dan moet ons dit beslis as ‘n historiese geleentheid vier.
Aug 06, 2010 @ 12:29:45	Wat van ‘n partytjie vir Bennie Boekwurm? Ons het by my kinders se kleuterskool een maal ‘n jaar ‘n partytjie vir Bennie Boekwurm waar elke kind ‘n boek (hetsy oud of nuut) vir Bennie moet bring as ‘n geskenk! So hou jy jou leeshoekie vol nuwe en interessante boeke!
Aug 06, 2010 @ 18:04:53	Dit is bitter oulik!😉
Aug 07, 2010 @ 10:54:52	Baie oulike idees Juffrou!
Aug 14, 2010 @ 21:11:56	Gedigte skryf ook… jy kan laat die kiddies ‘n gedig omsit in ‘n storie of vice versa. Ek het iewers op my rekenaar ‘n storietjie wat ek 9jariges dit laat doen het. Hulle geniet dit gate uit.
Madibadag	dubbelklanke	E-pos subskripsies
Woorde	Juffer on Skakels na skoleM Grunewald on Skakels na skoleJuffer on vraestelleAnelia Liebenberg on vraestelleJuffer on Drukbare bladsye (printables)Martie vd Westhuizen on Drukbare bladsye (printables)Juffer on rympiesJuffer on Ontmoet vir JuffrouSandi on Ontmoet vir JuffrouMarietha on rympies	AppsPiggy Bank – Money Management for toddlers - SMART GECKO SOFTWARE DEVELOPMENT (PTY) LTDRescue Vehicles ! Policeman Games For Kids - Nancy MossmanPAW Patrol Pups Take Flight HD - NickelodeonPlaytime With Dora the Explorer - NickelodeonBook Creator for iPad - Red Jumper Limited Sing saamFive Little Ducks - Nursery Rhyme - Anuradha JaveriABC Song - Don WobbleOld Mac Donald had a farm - DanSingKids	Onlangs	Matriek
RT @ISASAjobs: Grade 5 Teacher. Clifton Preparatory School. Nottingham Road, KwaZulu-Natal. isasa.org/vacancies/list… #educationjobs #JobSeek… 2 days ago
RT @ISASAjobs: Guided Reading Teacher. Locum post. Southdowns Preparatory. Irene, Centurion. isasa.org/vacancies/list… #educationjobs #JobSee… 2 days ago